CELEX: 62014TN0496
Language: et
Date: 2014-06-26 00:00:00
Title: Kohtuasi T-496/14: 26. juunil 2014 esitatud hagi – Berry Investments versus nõukogu

1.9.2014   
            
            
               ET
            
            
               Euroopa Liidu Teataja
            
            
               C 292/53
            
         26. juunil 2014 esitatud hagi – Berry Investments versus nõukogu
   (Kohtuasi T-496/14)
   2014/C 292/65
   Kohtumenetluse keel: kreeka
   
      Pooled
   
   
      Hageja: Berry Investments, Inc. (Monrovia, Libeeria) (esindajad: advokaadid B. Christianos ja S. Paliou)
   
      Kostja: Euroopa Liidu Nõukogu
   
      Nõuded
   
   Hageja palub Üldkohtul:
   
               —
            
            
               mõista kostjalt hagejale välja summa 4 36  357,19 eurot hüvitisena kahju eest, mis tekitati hagejale kostja õigusvastaste tegudega, ja viivis alates kuupäevast, mil hageja kaotas õigusvastaselt oma hoiuste käsutamisõiguse (29/03/2013) kuni kuupäevani, mil kuulutatakse otsus käesolevas kohtuasjas, ning päevades arvutatav viivis alates kuupäevast, mil kuulutatakse otsus käesolevas menetluses, kuni summa täieliku tasumiseni;
            
         
               —
            
            
               teise võimalusena mõista kostjalt hagejale välja 4/5 eespool nimetatud summast, st 3 49  085,75 eurot hüvitisena kahju eest, mis tekitati hagejale kostja õigusvastaste tegudega, ja viivis alates kuupäevast, mil hageja kaotas õigusvastaselt oma hoiuste käsutamisõiguse (29/03/2013) kuni kuupäevani, mil kuulutatakse otsus käesolevas kohtuasjas, ning päevades arvutatav viivis alates kuupäevast, mil kuulutatakse otsus käesolevas menetluses, kuni summa täieliku tasumiseni;
            
         
               —
            
            
               kolmanda võimalusena mõista kostjalt hagejale välja Üldkohtu kindlaks määratav summa hüvitisena kahju eest, mis tekitati hagejatele kostja õigusvastaste tegudega;
            
         
               —
            
            
               mõista kostjalt hagejale välja summa 50  000 eurot hüvitisena mittevaralise kahju eest, mis tekitati hagejale võrdse kohtlemise põhimõtte rikkumisega;
            
         
               —
            
            
               mõista kostjalt hagejale välja summa 50  000 eurot hüvitisena mittevaralise kahju eest, mis tekitati hagejale õiguse tõhusale kohtulikule kaitsele rikkumisega; ja
            
         
               —
            
            
               mõista hageja kohtukulud välja kostjalt.
            
         
      Väited ja peamised argumendid
   
   Käesolevas hagis palub hageja ELTL artikli 340 teise lõike alusel Üldkohtul, kelle pädevus tuleneb ELTL artiklist 268, hüvitada talle kostja õigusvastase tegevusega tekitatud kahju.
   Hageja väidab, et kahju tekkis sellest, et kostja, tegutsedes ultra vires ning vastuolus teisese EL õiguse ja EL õiguse üldpõhimõtetega, määras ja järelikult põhjustas hagejate hoiuste vähendamise Cyprus Popular Bank Public Co Ltd. (Laiki Τrapeza) kontodel ning igal juhul aitas sellele kaasa.
   Täpsemalt väidab hageja, et kostja pani toime järgmised põhiõiguste ja EL õiguse üldpõhimõtete rikkumised:
   
               —
            
            
               esiteks õiguse omandile rikkumine;
            
         
               —
            
            
               teiseks võrdse kohtlemise põhimõtte rikkumine; ja
            
         
               —
            
            
               kolmandaks õiguse tõhusale kohtulikule kaitsele ja õiguskindluse põhimõtte rikkumine.
            
         
               —
            
            
               Hageja väidab, et täidetud on kostja lepinguvälisest vastutusest tekkiva hüvitise tasumise tingimused, nagu need on kehtestatud väljakujunenud kohtupraktikas.